Първият футболист в Бундеслигата с коронавирус обясни за ужаса и страха, които е изживял
лука килиан -
Приемайте насериозно инструкциите на лекарите и политиците
Публикувана: 23 Март, 2020 20:40
Първият футболист в Бундеслигата, който се зарази с коронавируса, описа ужаса и страха, които е изживял пред немския Вестфален блат. 20-годишният защитник на Падерборн и младежки национал на Германия Лука Килиан обясни подробно за вируса.
"Всичко започна с леко възпалено гърло, дори не кашлях. На 11 март започна да ме боли главата, но аз продължих да тренирам. На следващия ден за първи път почувствах треска и веднага отидох при нашия лекар. Той заяви, че трябва да си направя тест за коронавирус. Часове по-късно се почувствах наистина зле. Имах втрисане и целият треперех. Тогава се уплаших за първи път. Това продължи четири дни, после температурата започна да спада и с всеки изминал ден се чувствах по-добре", разказва Килиан, който е юноша на Борусия Дортмунд.
Футболистът отправя и апел към всички хора по света.
"Приемайте насериозно инструкциите на лекарите и политиците. Спазвайте дистанцията, хигиенните правила и не ходете на партита - това са просто глупости. Няколко седмици си седнете вкъщи на задниците и купувайте само необходимия минимум. В противен случай няма да победим този вирус.
Аз съм спортист и в добра форма, но трудно се преборих с вируса. Той наистина може да бъде смъртоносен за хора със заболявания", категоричен е Килиан.
Фондация "Лъчезар Цоцорков" и МБАЛ "Уни Хоспитал" с дарение за 300 хиляди лева за борбата с COVID-19 Клуб от Втора лига се раздели с футболистите си Русия и Китай с невероятна помощ за САЩ RAFAEL предложи на България мощна технологична система за контрол на епидемията от коронавирус Ананиев: Отменено е носенето на маски на обществени места